**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel: 84/540-330. E-mail:pgmh@balatonfoldvar.hu**

**ELŐTERJESZTÉS**

**Balatonföldvár Város Önkormányzata Képviselő-testületének**

**2023. április 27. napján tartandó ülésére**

Előterjesztést készítette: Mikóné Fejes Ibolya aljegyző

Az előterjesztés tárgya: A szervezeti és működési szabályzatról szóló rendelet módosítása

Döntéshozatal: Minősített többséggel

Tárgyalás: Nyilvános ülésen

Mellékletek: Rendelettervezet, előzetes hatásvizsgálat

***Tisztelt Képviselő-testület!***

***I.***

Az önkormányzat szervezeti és működési szabályzatát a 12/2014.(X.22.) önkormányzati rendelet állapítja meg. Magyarország helyi önkormányzatairól szóló 2011. évi CLXXXIX. törvény 53. § (1) bekezdés b) pontja alapján, az önkormányzat átruházott hatásköreinek felsorolását a rendelet 2 § - 3/A. §-a tartalmazza.

A közterületek használatáról szóló önkormányzati felülvizsgálata eredményeként megalkotott önkormányzati rendelet szerint az egy évet meg nem haladó időtartamú közterület-használat iránti kérelmeket a polgármester bírálja el – ahogy a korábbi rendelet értelmében az egy évet meg nem haladó időtartamú közterület-bérleti szerződéseket a polgármester kötötte meg. A hatáskör a továbbiakban a polgármesterre átruházott hatósági hatáskörök között jelenik meg. **Rendelettervezet 1. § (2) bekezdés**

E mellett javaslatot teszünk Magyarország központi költségvetéséről szóló törvény alapján a lakossági víz- és csatornaszolgáltatás támogatására kiírásra kerülő pályázat benyújtása tárgyában a hatáskörnek a polgármesterre történő átruházására. Polgármesteri hatáskörben a pályázati határidőhöz igazodva rugalmasabb döntéshozatali eljárás válik lehetővé. **Rendelettervezet 1. § (1) bekezdés**

Az önkormányzat által ellátott feladatok kormányzati funkció szerinti felsorolását a rendelet 2. melléklete tartalmazza. A Magyar Államkincstár, 14-TNY-471-2/2023-731366 számú határozatával, az önkormányzat törzskönyvi nyilvántartásából, jogszabályváltozás miatt hivatalból folytatott eljárás keretében, törölte a **041231 – Rövid időtartamú közfoglalkoztatás** kormányzati funkciót. A változást a soron következő módosítás alkalmával, legkésőbb 90 napon belül az SZMSZ-ben is át kell vezetni. **Rendelettervezet 2. §**

Kérjük a tisztelt képviselő-testületet, hogy a rendelettervezet fenti indokolása és az előzetes hatásvizsgálat alapján a rendelettervezetet fogadja el, és alkossa meg a módosító rendeletet.

***II.***

**ELŐZETES HATÁSVIZSGÁLATI LAP**

 **(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló képviselőtestületi ülés időpontja: 2023. április 27.

|  |  |
| --- | --- |
| Rendelet-tervezet megnevezése | ***A szervezeti és működési szabályzatról szóló rendelet módosításáról*** |
|  Társadalmi hatás | A rendelet módosításának társadalmi hatása nincs. |
|  |  |
| Gazdasági, költségvetési hatás | A rendelet megalkotásának gazdasági, költségvetési hatása nincs. |
| Környezeti következmények | A rendelet megalkotásának környezeti következményei nincsenek. |
| Egészségi következmények | A rendelet megalkotásának egészségi következményei nincsenek. |
| Adminisztrációs terhek | A rendelet megalkotásával az adminisztrációs terhek nem változnak. |
| A rendelet megalkotásának szükségessége | Az önkormányzat SZMSZ-e tartalmazza az önkormányzat átruházott hatásköreit és az önkormányzat által ellátott feladatok kormányzati funkció szerinti felsorolását. Más önkormányzati rendelet módosítása és a Magyar Államkincstár határozata alapján ezek karbantartása szükséges |
| A jogalkotás elmaradásának várható következményei | Nem teljesül az átruházott hatáskörök felsorolására és a kormányzati funkciók szerepeltetésre vonatkozó törvényi kötelezettség.  |
|  A rendelet alkalmazásához szükséges |
| Személyi feltételek | Rendelkezésre állnak. |
| Szervezeti feltételek | Rendelkezésre állnak. |
| Tárgyi feltételek | Rendelkezésre állnak. |
| Pénzügyi feltelek | Rendelkezésre állnak. |

**III. RENDELETTERVEZET**

**Balatonföldvár Város Önkormányzata Képviselő-testületének**

**10/2023. (IV. 28.) önkormányzati rendelete**

**a szervezeti és működési szabályzatról szóló 12/2014. (X.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

(1) A szervezeti és működési szabályzatról szóló 12/2014. (X. 22.) önkormányzati rendelet 2. § (1) bekezdés i) pontja helyébe a következő rendelkezés lép:

*(A képviselő-testület a polgármesterre a következő hatáskörök gyakorlását ruházza át:)*

„*i)* dönt a lakossági víz- és csatornaszolgáltatás támogatása iránti pályázat benyújtásáról, megteszi a pályázati felhívásban meghatározott nyilatkozatokat,”

(2) A szervezeti és működési szabályzatról szóló 12/2014. (X. 22.) önkormányzati rendelet 2. § (2) bekezdése a következő d) ponttal egészül ki:

*(A képviselő-testület önkormányzati hatósági ügyekben a polgármesterre a következő hatáskörök gyakorlását ruházza át:)*

„*d)* dönt a közterületek használatáról szóló önkormányzati rendeletben meghatározott, egy évet meg nem haladó időtartamú közterület-használat tárgyában és a filmforgatás célú közterület-használat tárgyában.”

**2. §**

Hatályát veszti a szervezeti és működési szabályzatról szóló 12/2014. (X. 22.) önkormányzati rendelet 2. melléklet 7. pont.

**3. §**

Ez a rendelet a kihirdetését követő napon lép hatályba.

**Balatonföldvár, 2023. április 19.**

 **Holovits György Huba**

 **polgármester**

**Törvényességi ellenőrzésre bemutatva:**

**Ellenjegyezte: ………………………………**

 **dr. Törőcsik Gabriella jegyző**